ᱛᱩᱞᱩ ᱯᱟᱹᱨᱥᱤ

ᱛᱩᱞᱩ ᱯᱟᱹᱨᱥᱤ (ᱛᱩᱞᱩ ᱯᱟᱹᱨᱥᱤ ᱛᱮ; ತುಳು ಭಾಷೆ/Tulu Bāse) ᱢᱤᱫ ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱫᱚ ᱠᱚᱨᱱᱟᱴᱚᱠ ᱨᱮᱱᱟᱜ ᱫᱚᱨᱭᱟ ᱟᱨᱮ ᱵᱟᱨᱭᱟ ᱦᱚᱱᱚᱛ ᱟᱨ ᱠᱮᱨᱟᱞᱟ ᱨᱮᱭᱟᱜ ᱠᱟᱥᱟᱨᱜᱚᱰ ᱦᱚᱱᱚᱛ ᱨᱮ ᱠᱚ ᱨᱚᱲᱼᱟ ᱾ ᱡᱟᱦᱟ ᱫᱚ ᱛᱩᱞᱩᱱᱟᱰᱩ ᱦᱚᱠᱚ ᱢᱮᱛᱟᱜᱼᱟ ᱾ ᱛᱩᱞᱩ ᱯᱟᱹᱨᱥᱤ ᱛᱮ ᱨᱚᱲ ᱦᱚᱲ ᱫᱚ ᱛᱩᱞᱩᱵᱷᱟ ᱥᱮ ᱛᱩᱞᱩ ᱦᱚᱲ ᱠᱚ ᱢᱮᱛᱟᱠᱚᱣᱟ ᱾ ᱒0᱑᱑ ᱨᱮᱭᱟᱜ ᱦᱚᱲ ᱞᱮᱠᱷᱟ ᱞᱮᱠᱟᱛᱮ ᱑,᱘᱔᱖,᱔᱒᱗ ᱜᱟᱱ ᱦᱚᱲ ᱛᱩᱞᱩ ᱯᱟᱹᱨᱥᱤ ᱛᱮ ᱠᱚ ᱨᱚᱲᱼᱟ ᱾


᱒᱐᱐᱑ ᱨᱮᱭᱟᱜ ᱦᱚᱲᱞᱮᱠᱷᱟ ᱞᱮᱠᱟᱛᱮ ᱞᱮᱠᱷᱟᱜᱩᱴ ᱑,᱗᱒᱒,᱗᱖᱘ ᱛᱷᱟᱱᱤᱛ ᱨᱚᱲᱼᱦᱚᱲ ᱠᱚ ᱛᱟᱦᱮ ᱠᱟᱱᱟ, ᱒᱐᱐᱙ ᱨᱮᱭᱟᱜ ᱢᱤᱫ ᱨᱤᱯᱳᱨᱴ ᱨᱮᱭᱟᱜ ᱟᱢᱫᱟᱡᱽ ᱞᱮᱠᱟᱛᱮ, ᱡᱮᱜᱮᱛ ᱨᱮ ᱓ ᱠᱷᱚᱱ ᱕ ᱢᱤᱞᱤᱭᱚᱱ ᱜᱟᱱ ᱛᱩᱞᱩ ᱨᱚᱲ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱛᱩᱞᱩ ᱨᱚᱲ ᱦᱚᱲ ᱠᱚ ᱞᱮᱠᱷᱟ ᱨᱮ ᱛᱷᱚᱨᱟ ᱜᱟᱱ ᱮᱴᱠᱮᱴᱚᱬᱮᱸ ᱦᱩᱭᱩᱜ ᱠᱟᱱᱟ, ᱡᱟᱦᱟᱸᱭ ᱠᱚ ᱟᱠᱚᱣᱟᱜ ᱡᱟᱱᱟᱢ ᱫᱤᱥᱚᱢ ᱠᱷᱚᱱ ᱮᱴᱟᱜ ᱴᱚᱴᱷᱟ ᱠᱚᱨᱮ ᱠᱚ ᱱᱟᱞᱦᱟ ᱛᱩᱢᱟᱹᱞ ᱟᱠᱟᱱᱟ ᱩᱱᱠᱩ ᱫᱚ ᱥᱤᱧᱚᱛᱤᱭᱟᱹ ᱦᱚᱲᱞᱮᱠᱷᱟ ᱨᱮ ᱠᱚᱱᱱᱚᱲ ᱯᱟᱹᱨᱥᱤ ᱨᱚᱲᱼᱦᱚᱲ ᱞᱮᱠᱟᱛᱮ ᱠᱚ ᱞᱮᱠᱷᱟᱜ ᱠᱟᱱᱟ ᱾

ᱛᱩᱞᱩ ᱛᱩᱞᱩ ᱱᱟᱰᱩ ᱨᱮᱭᱟᱜ ᱢᱩᱲᱩᱫ ᱯᱟᱹᱨᱥᱤ ᱠᱟᱱᱟ, ᱡᱟᱦᱟᱸ ᱨᱮ ᱠᱚᱨᱱᱟᱴᱚᱠ ᱨᱮᱭᱟᱜ ᱫᱟᱠᱥᱤᱱᱚ ᱠᱚᱱᱱᱚᱲ ᱟᱨ ᱩᱫᱩᱯᱤ ᱦᱚᱱᱚᱛ  ᱟᱨ ᱠᱮᱨᱟᱞᱟ ᱨᱮᱭᱟᱜ ᱠᱟᱥᱚᱨᱜᱚᱰ ᱦᱚᱱᱚᱛ ᱥᱮᱞᱮᱫ ᱢᱮᱱᱟᱜᱼᱟ ᱾ 

ᱦᱟᱹᱴᱤᱝ

ᱛᱩᱞᱩ ᱫᱚ ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ ᱜᱷᱟᱨᱚᱸᱡᱽ ᱨᱮᱭᱟᱜ ᱮᱛᱚᱢ ᱪᱟᱸᱜᱟ ᱜᱷᱟᱨᱚᱸᱡᱽ ᱨᱮᱭᱟᱜ ᱯᱟᱹᱨᱥᱤ ᱠᱟᱱᱟ ᱾ ᱱᱚᱣᱟ ᱫᱚ ᱥᱚᱡᱷᱮ ᱯᱨᱳᱴᱳᱼᱮᱛᱚᱢ ᱰᱨᱟᱵᱷᱤᱰᱤᱭᱟᱹᱱ ᱠᱷᱚᱱ ᱥᱤᱨᱡᱚᱱ ᱟᱠᱟᱱᱟ, ᱡᱟᱦᱟᱸ ᱫᱚ ᱟᱨᱦᱚᱸ ᱯᱨᱳᱴᱳᱼᱰᱨᱟᱵᱷᱤᱰᱤᱭᱟᱹᱱ ᱠᱷᱚᱱ ᱦᱮᱡ ᱟᱠᱟᱱᱟ ᱾ ᱛᱩᱞᱩ ᱯᱟᱹᱨᱥᱤ ᱫᱚ ᱮᱛᱚᱢ ᱥᱤᱧᱚᱛ ᱨᱮ ᱥᱤᱨᱡᱚᱱ ᱟᱠᱟᱱᱟ ᱾

ᱱᱟᱜᱟᱢ
ᱚᱛᱱᱚᱜ ᱦᱟᱹᱴᱤᱝ
ᱚᱞ ᱛᱚᱦᱚᱨ

ᱥᱚᱨᱠᱟᱨᱤ ᱢᱟᱹᱱ
ᱛᱩᱞᱩ ᱫᱚ ᱥᱤᱧᱚᱛ ᱟᱨ ᱮᱴᱟᱜ ᱚᱠᱟ ᱫᱤᱥᱚᱢ ᱨᱮᱭᱟᱜ ᱦᱚᱸ ᱥᱚᱨᱠᱟᱨᱤ ᱯᱟᱹᱨᱥᱤ ᱫᱚ ᱵᱟᱝ ᱠᱟᱱᱟ ᱾ ᱛᱚᱵᱮ ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱤᱨᱟᱹᱞᱟᱱᱟᱜ ᱥᱩᱪᱤᱨᱮ ᱨᱮ ᱥᱮᱞᱮᱫ ᱚᱪᱚ ᱨᱮᱭᱟᱜ ᱠᱩᱨᱩᱢᱩᱴᱩ ᱪᱟᱞᱟᱜ ᱠᱟᱱᱟ ᱾ ᱰᱤᱥᱮᱢᱵᱚᱨ ᱒᱐᱐᱙ ᱨᱮ, ᱯᱩᱭᱞᱩ ᱡᱮᱜᱮᱛ ᱡᱟᱠᱟᱛ ᱛᱩᱞᱩ ᱥᱮᱢᱞᱮᱫ ᱨᱮ ᱩᱱ ᱚᱠᱛᱚ ᱨᱮᱱ ᱠᱚᱨᱱᱟᱴᱚᱠ ᱨᱮᱱ ᱥᱤᱨᱟᱹ ᱢᱚᱱᱛᱨᱤ ᱵᱤ. ᱮᱥ. ᱭᱮᱫᱤᱭᱩᱨᱟᱯᱯᱟ ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮ ᱥᱮᱞᱮᱫ ᱚᱪᱚ ᱨᱮᱭᱟᱜ ᱮ ᱠᱤᱨᱭᱟᱹ ᱞᱮᱫᱟ ᱾ ᱟᱜᱚᱥᱴ ᱒᱐᱑᱗ ᱨᱮ, ᱛᱩᱞᱩ ᱯᱟᱹᱨᱥᱤ ᱥᱚᱝᱵᱤᱫᱷᱟᱱ ᱨᱮᱭᱟᱜ ᱘ ᱟᱱ ᱛᱷᱚᱠ ᱨᱮ ᱥᱮᱞᱮᱫ ᱞᱟᱹᱜᱤᱫ ᱢᱤᱫ ᱚᱱᱞᱟᱭᱤᱱ ᱩᱪᱷᱟᱹᱱ ᱯᱟᱥᱱᱟᱣ ᱥᱟᱯᱲᱟᱣ ᱦᱩᱭ ᱞᱮᱱᱟ, ᱚᱠᱴᱚᱵᱚᱨ ᱒᱐᱑᱗ ᱨᱮ, ᱡᱚᱠᱷᱚᱱ ᱢᱟᱨᱟᱝ ᱢᱚᱱᱛᱨᱤ ᱱᱚᱨᱮᱱᱫᱽᱨᱚ ᱢᱳᱫᱤ ᱫᱷᱚᱨᱢᱚᱥᱛᱷᱟᱞᱟ ᱢᱚᱱᱫᱤᱨ ᱦᱤᱬᱤ ᱮ ᱥᱮᱱ ᱞᱮᱱᱟ ᱩᱱ ᱚᱠᱛᱚ ᱩᱱᱤ ᱥᱟᱢᱟᱝ ᱨᱮ ᱦᱚᱸ ᱱᱚᱣᱟ ᱟᱨᱥᱟᱫ ᱫᱚᱦᱚ ᱦᱩᱭ ᱞᱮᱱᱟ ᱾

ᱛᱩᱞᱩ ᱥᱤᱱᱮᱢᱟ

ᱥᱟᱹᱠᱷᱹᱭᱟᱹᱛ

ᱵᱟᱦᱨᱮ ᱡᱚᱱᱚᱲ

Official Website of Karnataka Government's Tulu Academy
Tulu Wikipedia
Online Tulu Dictionary
 Tuluver.com
Tulu Language: Its Script and Dialects  Boloji.com
Common Kannada, Tulu and Konkani phrases  Mangalore.com
Tulu Literature
Tulu Language and Alphabets

ᱛᱷᱚᱠ: ᱯᱟᱹᱨᱥᱤ
ᱛᱷᱚᱠ: ᱰᱨᱟᱵᱷᱤᱰᱤᱭᱟᱹᱱ ᱯᱟᱹᱨᱥᱤ
ᱛᱷᱚᱠ: ᱥᱤᱧᱚᱛ ᱨᱮᱱᱟᱜ ᱯᱟᱹᱨᱥᱤ ᱠᱚ
ᱛᱷᱚᱠ: ᱮᱥᱤᱭᱟ ᱨᱮᱱᱟᱜ ᱯᱟᱹᱨᱥᱤ
ᱛᱷᱚᱠ: ᱠᱚᱨᱱᱟᱴᱚᱠ ᱨᱮᱱᱟᱜ ᱥᱚᱨᱠᱟᱨᱤ ᱯᱟᱹᱨᱥᱤ